62018TJ0218_INF
Rettens dom (Niende Afdeling) af 19. maj 2021 –Deutsche Lufthansa mod Kommissionen
(Sag T-218/18)
»Statsstøtte – luftfartssektoren – driftsstøtte, som Tyskland har ydet Frankfurt Hahn lufthavn – afgørelse om ikke at gøre indsigelse – annullationssøgsmål – interesseret part – sikring af procesrettighederne – formaliteten – retningslinjer for støtte til luftfart – tvivl med hensyn til støttens forenelighed med det indre marked – artikel 4, stk. 4, i forordning (EU) 2015/1589 – alvorlige vanskeligheder«
1.
Annullationssøgsmål – fysiske eller juridiske personer – retsakter, som berører dem umiddelbart og individuelt – Kommissionens afgørelse, hvorved en statslig foranstaltning erklæres forenelig med det indre marked, uden at der indledes en formel undersøgelsesprocedure – søgsmål anlagt af de interesserede parter som omhandlet i artikel 108, stk. 2, TEUF – søgsmål med henblik på at beskytte de interesserede parters processuelle rettigheder – formaliteten
[Art. 108, stk. 2, TEUF og 263, stk. 4, TEUF; Rådets forordning 2015/1589, art. 1, litra h)]
(jf. præmis 32-64)
2.
Retslig procedure – stævning – formkrav – fastlæggelse af søgsmålets genstand – kort fremstilling af anbringenderne
[Statutten for Domstolen, art. 21, stk. 1, og art. 53, stk. 1; Rettens procesreglement, art. 76, litra d)]
(jf. præmis 68-71)
3.
Annullationssøgsmål – fysiske eller juridiske personer – søgsmålsinteresse – Kommissionens afgørelse, hvorved en statslig foranstaltning erklæres forenelig med det indre marked, uden at der indledes en formel undersøgelsesprocedure – interesseret part, der påberåber sig eksistensen af anden støtte, der er genstand for en anden procedure – karakter af misbrug – foreligger ikke – formaliteten
(jf. præmis 72-74)
4.
Retslig procedure – fremlæggelse af beviser – frist – for sen indgivelse af beviser – betingelser
(Rettens procesreglement, art. 85, stk. 1 og 3)
(jf. præmis 77-98)
5.
Statsstøtte – påtænkte støtteforanstaltninger – Kommissionens undersøgelse – indledende fase og kontradiktorisk fase – en støttes forenelighed med det indre marked – vanskeligheder ved bedømmelsen – Kommissionens forpligtelse til at indlede den kontradiktoriske fase – alvorlige vanskeligheder – begreb – objektiv karakter – bevisbyrde – omstændigheder, der godtgør, at der foreligger sådanne vanskeligheder – den utilstrækkelige eller ufuldstændige karakter af Kommissionens undersøgelse
(Art. 108, stk. 2 og 3, TEUF; Rådets forordning 2015/1589, art. 4)
(jf. præmis 100-110, 126, 140, 141, 148, 149, 162, 179, 196, 197, 203, 204, 211, 216 og 219)
6.
Statsstøtte – forbud – undtagelser – Kommissionens skøn – Kommissionens vedtagelse af retningslinjer for undersøgelsen af støttens forenelighed med det indre marked – følger – begrænsning af egen skønsbeføjelse
(Art. 107, stk. 3, TEUF; Kommissionens meddelelse 2014/C 99/03)
(jf. præmis 184 og 185)
7.
Statsstøtte – forbud – undtagelser – støtte, der kan anses for forenelig med det indre marked – støtte til drift af en lufthavn – analyse af, om der foreligger et mål af fælles interesse – behov for en definition af den støttemodtagende lufthavns opland – begreb – bedømmelseskriterier – manglende hensyntagen til alle de relevante faktorer
(Art. 107, stk. 3, TEUF; Kommissionens meddelelse 2014/C 99/03)
(jf. præmis 186-195)
Angående
Søgsmål anlagt i henhold til artikel 263 TEUF med påstand om annullation af Kommissionens afgørelse C(2017) 5289 final af 31. juli 2017 om den af Tyskland gennemførte statsstøtte SA.47969 (2017/N) vedrørende en driftsstøtte til Frankfurt Hahn lufthavn.
Konklusion
1)
Kommissionens afgørelse C(2017) 5289 final af 31. juli 2017 om den af Tyskland gennemførte statsstøtte SA.47969 (2017/N) vedrørende en driftsstøtte til Frankfurt Hahn lufthavn annulleres.
2)
Europa-Kommissionen bærer sine egne omkostninger og betaler Deutsche Lufthansa AG's omkostninger.
3)
Forbundsrepublikken Tyskland og Land Rheinland-Pfalz (delstaten Rheinland-Pfalz, Tyskland) bærer hver deres egne omkostninger.